
[bookmark: _Hlk131148950]Относно: Даване на съгласие за участие на Община Кърджали като партньор в проектно предложение по процедура чрез директно предоставяне на безвъзмездна финансова помощ BG05SFPR002-1.035 „Повишаване готовността за предотвратяване и овладяване на бедствия, пожари и извънредни ситуации“ по Програма „Развитие на човешките ресурси“ 2021-2027 г.


УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ, 

На 01 декември 2025 г. бе обявена процедура чрез директно предоставяне на безвъзмездна финансова помощ BG05SFPR002-1.035 „Повишаване готовността за предотвратяване и овладяване на бедствия, пожари и извънредни ситуации“ по Програма „Развитие на човешките ресурси“ 2021-2027 г., с краен срок за кандидатстване 31.01.2026 г.
Конкретни бенефициенти по процедурата са Столичната и регионални дирекции „Пожарна безопасност и защита на населението“. Съгласно Условията за кандидатстване по процедурата е задължително партньорството с общините от административната област, за която отговаря териториалното звено на ГД "Пожарна безопасност и защита на населението".
С писмо с наш вх. № 24-00-38 от 13.01.2026 г., Директорът на Регионална дирекция „ПБЗН“ –Кърджали отправя предложение за участие на Община Кърджали като партньор на дирекцията в проектно предложение по посочената процедура.
Целта на процедурата е да повиши готовността за реакция при природни бедствия, пожари и други извънредни ситуации и отстраняване на последиците от тях, чрез подобряване на капацитета на териториалните звена на ГД "Пожарна безопасност и защита на населението" и доброволните формирования към общините.
За да се укрепи капацитетът на екипите на регионално и местно ниво, операцията се фокусира и върху обучението им, в т.ч. практическото такова и проучването и прилагането на работещи международни практики.
Операцията цели и повишаване информираността и популяризиране на дейността на Националната асоциация на доброволците в Република България (НАДБР) и на общинските доброволни формирования и подпомагане набирането на доброволци, които да участват в аварийно-спасителни работи при възникване на кризисни ситуации, както и при отстраняването на последиците от тях.
Максималният размер на едно проектно предложение се определя съгласно таблица „Разпределение на средствата по СД_РДПБЗН и общини“, приложение към Условията за кандидатстване по процедурата. За Община Кърджали средствата са в размер на 14 277,50 евро/ 27 924,37 лв. По процедурата се предоставят до 100% от максималния размер на допустимите разходи. 
Дейностите по проекта следва да приключат до  31.12.2028 г.
Съгласно изискванията от Условията за кандидатстване по процедурата е необходимо да се представи Решение на Общински съвет за одобряване на партньорството с кандидат/партньор/ите по проекта.
Предвид гореизложеното, предлагам Общински съвет Кърджали да разгледа и обсъди следния проект на решение: 
ПРОЕКТ
Р Е Ш Е Н И Е 

На основание чл. 21, ал. 1, т. 23 и ал. 2 от Закона за местното самоуправление и местната администрация, Общински съвет Кърджали реши:
1. Дава съгласие  Община Кърджали да участва като партньор в проектно предложение по процедура чрез директно предоставяне на безвъзмездна финансова помощ BG05SFPR002-1.035 „Повишаване готовността за предотвратяване и овладяване на бедствия, пожари и извънредни ситуации“ по Програма „Развитие на човешките ресурси“ 2021-2027 г.
2. Одобрява партньорството на Община Кърджали с Регионална дирекция „Пожарна безопасност и защита на населението“ – Кърджали, Община Ардино, Община Джебел, Община Кирково, Община Крумовград, Община Момчилград и Община Черноочене  в проектно предложение по процедура чрез директно предоставяне на безвъзмездна финансова помощ BG05SFPR002-1.035 „Повишаване готовността за предотвратяване и овладяване на бедствия, пожари и извънредни ситуации“ по Програма „Развитие на човешките ресурси“ 2021-2027 г.
3. Упълномощава Кмета на Община Кърджали да подписва всички документи, свързани с кандидатстването и подаването на проектно предложение по процедура BG05SFPR002-1.035 „Повишаване готовността за предотвратяване и овладяване на бедствия, пожари и извънредни ситуации“ по Програма „Развитие на човешките ресурси“ 2021-2027 г.

